Broj: 01/23-02-2108/24-9

Datum: 16. 10. 2024. godine

**Z A P I S N I K**

***s 12. sjednice Odbora za zdravstvo Zastupničkog doma***

***Parlamenta Federacije BiH, održane 15. 10. 2024. godine u Sarajevu***

Odbor je počeo s radom u 12:00 sati.

Sjednicom Odbora predsjedavao je gosp. Goran Opsenica, predsjednik Odbora. Sjednici Odbora nazočili su sljedeći članovi/ce Odbora: Amra Junuzović- Kaljić (zamjenica predsjednika Odbora), Kristina Šimović, Hajrudin Kozarević, Safet Omerović, Dajana Čolić, Mara Đukić, Begajeta Čaušević i Jasmina Biščević- Tokić. Opravdano su izočili Ivan Boban i Maja Uremović, član/ica Odbora.

Od pozvanih gostiju, sjednici Odbora nazočili su: Nediljko Rimac, federalni ministar zdravstva, te Dragan Mioković (predsjedatelj Zastupničkog doma PFBiH), Damir Mašić, Damir Nikšić i Amir Purić, zastupnici u Zastupničkom domu PFBiH, kao i Anamarija Magazinović, Adisa Mehić, Olivera Tadić, Zoran Šantić i Ivica Ćosić, predstavnici Federalnog ministarstva zdravstva.

Predsjednik Odbora je pozdravio sve nazočne i predložio dnevni red 12. sjednice Odbora na usvajanje kako je navedeno u Pozivu, broj: 01/23-02-2108/24 od 9. 10. 2024. godine.

Predloženi dnevni red 12. sjednice Odbora je:

1. Usvajanje zapisnika s 11. sjednice Odbora za zdravstvo,
2. Prijedlog Zakona o izmjeni i dopuni Zakona o zdravstvenom osiguranju Federacije BiH, žurni postupak, predlagača: Dragana Miokovića i Damira Mašića, zastupnika u Zastupničkom domu PFBiH,
3. Inicijativa za izmjenu Zakona o zdravstvenom osiguranju FBiH, koju su pokrenuli Dragan Mioković i Damir Mašić, zastupnici u Zastupničkom domu PFBiH, broj: 01-02-1912/24 od 26.8.2024. godine,
4. Inicijativa za izmjenu članka 209. Zakona o zdravstvenoj zaštiti Federacije BiH, koju je pokrenula Begajeta Čaušević, zastupnica u Zastupničkom domu PFBiH, broj: 01-02-417/24 od 12.7.2024. godine,
5. Inicijativa za izradu Prijedloga Zakona o zdravstvenom osiguranju, Prijedloga Zakona o mirovinskom i invalidskom osiguranju i Prijedloga Zakona o doprinosima, koju je pokrenuo Damir Nikšić, zastupnik u Zastupničkom domu PFBiH, broj: 01-02-500/24 od 17.9.2024. godine,
6. Inicijativa za izradu nacrta zakona o izmjenama i dopunama Zakona o lijekovima Federacije BiH, koju je pokrenuo Damir Nikšić, zastupnik u Zastupničkom domu PFBiH, broj: 01-02-425/24 od 23.7.2024. godine,
7. Inicijativa za sazivanje tematske sjednice Odbora za zdravstvo o stanju, problemima i potrebama iz oblastio transplantacijske medicine i donorstva organa u Federaciji BiH, koju je pokrenuo Amir Purić, zastupnik u Zastupničkom domu PFBiH, broj: 01/23-02-1749/24 od 25.7.2024. godine,
8. Inicijativa za donošenje zakona o izmjenama i dopunama Zakona o mirovinskom i invalidskom osiguranju FBiH, koju je pokrenuo Irfan Durić, zastupnik u Zastupničkom domu PFBiH, broj: 01-02-2061/24 od 24.9.2024. godine,
9. Utvrđivanje termina sastanka sa Udrugom inovativnih proizvođača lijekova u BiH,
10. Tekuća pitanja:
* Žurna potreba za osiguranje novih lijekova za liječenje multiplog mijeloma- apel Udruge „Mijelom u BiH“ i hematologa, broj: 01/23-02-2162/24 OD 4.10.2024. godine.

Dnevni red 12. sjednice Odbora jednoglasno je usvojen.

***Ad- 1***

***Usvajanje zapisnika s 11. sjednice Odbora za zdravstvo***

 Zapisnik s 11. sjednice Odbora jednoglasno je usvojen.

***Ad-2***

***Prijedlog zakona o izmjeni i dopuni Zakona o zdravstvenom osiguranju Federacije BiH, žurni postupak, predlagatelja: Dragana Miokovića i Damira Mašića, zastupnika u Zastupničkom domu PFBiH***

 Uvodno izlaganje o navedenoj točki dnevnog reda dali su Dragan Mioković i Damir Mašić, predlagatelji Prijedloga zakona. Odbor je zajedno s Nediljkom Rimcem, federalnim ministrom zdravstva, te Anamarijom Magazinović i Ivicom Ćosićem, predstavnicima Federalnog ministarstva zdravstva, kao i Damirom Mašićem i Draganom Miokovićem, predlagateljima Prijedloga zakona, detaljno razmotrio navedenu točku dnevnog reda. Odbor je upoznat s Mišljenjem Vlade FBiH na Prijedlog zakona o izmjeni i dopuni Zakona o zdravstvenom osiguranju Federacije BiH - žurni postupak, predlagatelja: Dragana Miokovića i Damira Mašića, zastupnika u Zastupničkom domu PFBiH.

Nakon rasprave o navedenoj točki dnevnog reda, Odbor je jednoglasno usvojio sljedeći:

**Z A K LJ U Č A K**

Odbor podržava Prijedlog zakona o izmjeni i dopuni Zakona o zdravstvenom osiguranju FBiH, predlagatelja Dragana Miokovića i Damira Mašića, zastupnika u Zastupničkom domu PFBiH, kojim bi se omogućilo dodatno financiranje Fonda solidarnosti uz suglasnost Vlade Federacije BiH i vlade kantona, pod uvjetima navedenim u Prijedlogu zakona.

***Ad-3***

***Inicijativa za izmjenu Zakona o zdravstvenom osiguranju FBiH, koju su pokrenuli Dragan Mioković i Damir Mašić, zastupnici u Zastupničkom domu PFBiH, broj: 01-02-1912/24 od 26. 8. 2024. godine***

Damir Mašić, zastupnik u Zastupničkom domu Parlamenta FBiH, upoznao je Odbor da je Inicijativa za izmjenu Zakona o zdravstvenom osiguranju FBiH, koju su pokrenuli Dragan Mioković i Damir Mašić, zastupnici u Zastupničkom domu PFBiH, broj: 01-02-1912/24 od 26. 8. 2024. godine, povučena.

U vezi s tim Odbor nije razmatrao navedenu točku dnevnoga reda.

 ***Ad-4***

***Inicijativa za izmjenu članka 209. Zakona o zdravstvenoj zaštiti Federacije BiH, koju je pokrenula Begajeta Čaušević, zastupnica u Zastupničkom domu PFBiH, broj: 01-02-417/24 od 12. 7. 2024. godine***

 Odbor je o Inicijativi za izmjenu članka 209. Zakona o zdravstvenoj zaštiti Federacije BiH, broj: 01-02-417/24 od 12. 7. 2024. godine izvijestila Begajeta Čaušević, zastupnica u Zastupničkom domu PFBiH. godine. Nakon rasprave o navedenoj točki dnevnog reda, Odbor je jednoglasno usvojio sljedeći:

**Z A K LJ U Č A K**

Odbor podržava Inicijativu za izmjenu članka 209. Zakona o zdravstvenoj zaštiti FBiH, zastupnice u Zastupničkom domu PFBiH Begajete Čaušević, jer su postojeće odredbe iz navedenog članka preširoke i ne poštuju se u većini slučajeva, a izvor su brojnih nesporazuma između obitelji umrlih i zdravstvenih djelatnika.

***Ad-5***

***Inicijativa za izradu prijedloga zakona o zdravstvenom osiguranu, prijedloga zakona o mirovinskom i invalidskom osiguranju i prijedloga zakona o doprinosima, koju je pokrenuo Damir Nikšić, zastupnik u Zastupničkom domu PFBiH, broj: 01-02-500/24 od 17. 9. 2024. godine***

Uvodno izlaganje o navedenoj točki dnevnog reda dao je Damir Nikšić, zastupnik u Zastupničkom domu PFBiH. Odbor je razmotrio Inicijativu za izradu prijedloga zakona o zdravstvenom osiguranju, prijedloga zakona o mirovinskom i invalidskom osiguranju i prijedloga zakona o doprinosima, koju je pokrenuo Damir Nikšić, zastupnik u Zastupničkom domu PFBiH, broj: 01-02-500/24 od 17. 9. 2024. godine i jednoglasno usvojio sljedeći:

**Z A K LJ U Č A K**

Odbor za zdravstvo podržava Inicijativu za izradu prijedloga zakona o zdravstvenom osiguranju, prijedloga zakona o mirovinskom i invalidskom osiguranju i prijedloga zakona o doprinosima, zastupnika u Zastupničkom domu PFBiH Damira Nikšića, kojima bi se regulirala prava *freelancera* iz ovih oblasti u skladu s preporukama Ureda ombudsmana BiH. Mišljenje o prijedlozima navedenih zakona Odbor će dati i kada oni budu u proceduri.

***Ad-6***

***Inicijativa za izradu nacrta zakona o izmjenama i dopunama Zakona o lijekovima Federacije BiH, koju je pokrenuo Damir Nikšić, zastupnik u Zastupničkom domu PFBiH, broj: 01-02-425/24 od 23. 7. 2024. godine***

 Damir Nikšić, zastupnik u Zastupničkom domu PFBiH, izvijestio je Odbor o Inicijativi za izradu nacrta zakona o izmjenama i dopunama Zakona o lijekovima FBiH. Nakon rasprave o navedenoj točki dnevnog reda, Odbor je većinom glasova (7 glasova *za* i 2 *suzdržana*) usvojio sljedeći:

**Z A K LJ U Č A K**

 Odbor podržava ideju iz Inicijative za izradu nacrta zakona o izmjenama i dopunama Zakona o lijekovima FBiH, zastupnika u Zastupničkom domu PFBiH Damira Nikšića. O sadržaju nacrta zakona Odbor će se izjasniti ako i kada nacrt bude u proceduri, jer razlozi za izmjene i dopune navedeni u Inicijativi nisu medicinske prirode.

***Ad-7***

***Inicijativa za sazivanje tematske sjednice Odbora za zdravstvo o stanju, problemima i potrebama iz područja transplantacijske medicine i donorstva organa u Federaciji BiH, koju je pokrenuo Amir Purić, zastupnik u Zastupničkom domu PFBiH, broj: 01/23-02-1749/24 od 25. 7. 2024. godine***

 Uvodno izlaganje o navedenoj točki dnevnog reda dao je Amir Purić, zastupnik u Zastupničkom domu PFBiH. Odbor je zajedno s Nediljkom Rimcem, federalnim ministrom zdravstva, te Oliverom Tadić i Ivicom Ćosićem, predstavnicima Federalnog ministarstva zdravstva, detaljno razmotrio Inicijativu za sazivanje tematske sjednice Odbora za zdravstvo o stanju, problemima i potrebama iz oblasti transplantacijske medicine i donorstva organa u Federaciji BiH, koju je pokrenuo Amir Purić, zastupnik u Zastupničkom domu PFBiH, broj: 01/23-02-1749/24 od 25. 7. 2024. godine, i jednoglasno usvojio sljedeći:

**Z A K LJ U Č A K**

Odbor za zdravstvo pozdravlja Inicijativu za sazivanje tematske sjednice o stanju, problemima i potrebama iz oblasti transplantacijske medicine i donorstva organa u FBiH zastupnika u Zastupničkom domu PFBiH Amira Purića. No, Odbor smatra da u sustavu zdravstva postoje brojniji i izraženiji problemi, kako zdravstvenog tako i organizacijskog, zakonskog i financijskog aspekta pa bi tako bilo potrebno održati više tematskih sjednica. Stoga Odbor predlaže Kolegiju Zastupničkog doma PFBiH sazivanje tematske sjednice Zastupničkog doma Parlamenta FBiH na koju bi bili pozvani svi sudionici u zdravstvenom sustavu FBiH. Federalno ministrarstvo zdravstva prezentiralo bi sveobuhvatnu i cjelovitu analizu stanja u zdravstvenom sustavu FBiH, kako bi se nakon rasprave mogli usvojiti usuglašeni i provedivi zaključci s ciljem unaprjeđenja stanja u sustavu zdravstva FBiH**.**

***Ad-8***

***Inicijativa za donošenje zakona o izmjenama i dopunama Zakona o mirovinskom i invalidskom osiguranju FBiH, koju je pokrenuo Irfan Durić, zastupnik u Zastupničkom domu PFBiH, broj: 01-02-2061/24 od 24.9.2024. godine***

 Odbor je zaprimio Inicijativu za donošenje zakona o izmjenama i dopunama Zakona o mirovinskom i invalidskom osiguranju FBiH, koju je pokrenuo Irfan Durić, zastupnik u Zastupničkom domu PFBiH, broj: 01-02-2061/24 od 24.9.2024. godine. Odbor je razmotrio navedenu točku dnevnog reda i jednoglasno usvojio sljedeći:

**Z A K LJ U Č A K**

Odbor za zdravstvo, iako drži da nije izravno nadležan, podržava Inicijativu za donošenje zakona o izmjenama i dopunama Zakona o mirovinskom i invalidskom osiguranju FBiH zastupnika Irfana Durića. Odbor smatra da se ovdje radi o zaštiti velike i statusno ugrožene populacije pa podržava izmjene i dopune kako je navedeno u spomenutoj inicijativi.

***Ad-9***

***Utvrđivanje termina sastanka s Udrugom inovativnih proizvođača lijekova u BiH***

Odbor je razmotrio navedenu točku dnevnog reda i odredio da će zajednički sastanak Odbora za zdravstvo Zastupničkog doma PFBiH s Udrugom inovativnih proizvođača lijekova u BiH održati u utorak, 22. 10. 2024. godine u 10.00 sati.

***Ad-10***

***Tekuća pitanja:***

* ***Žurna potreba za osiguranje novih lijekova za liječenje multiplog mijeloma - apel Udruge „Mijelom u BiH“ i hematologa, broj: 01/23-02-2162/24 od 4. 10. 2024.***

Odbor je zaprimio apel Udruge „Mijelom u BiH“ i hematologa za žurnom potrebom rješavanja ključnih problema u vezi s dostupnošću lijekova za liječenje multiplog mijeloma. Odbor je detaljno razmotrio navedenu točku dnevnog reda i jednoglasno usvojio sljedeći:

**Z A K LJ U Č A K**

Odbor za zdravstvo pozorno je proučio i raspravio dopis Udruge „Mijelom u BiH“. Shvaćamo i razumijemo probleme koje u ovom dopisu navodi Udruga. Odbor nije izravno nadležan za pitanja navedena u dopisu, no ako Udruga smatra da postoji konkretan način da pomognemo u njihovu rješavanju, spremni smo dati svoj doprinos.

Sjednica Odbora je završena u 14.00 sati.

Za izvjestitelja u Zastupničkom domu Parlamenta FBiH određen je gosp. Goran Opsenica, predsjednik Odbora.

SEKRETAR ODBORAPREDSJEDNIK ODBORA

 Habiba Zukić Goran Opsenica, v.r.